Diari Oficial de la Generalitat Valenciana


Sumari del DOGV 5945, del 02-02-2009 (2009/714)

RESOLUCIÓ de 20 de gener de 2009, de la Universitat Politècnica de València, per la qual es convoquen proves selectives d'accés al grup C, subgrup C1, sector d'administració especial, especialista tècnic gestor de congressos/esdeveniments, pel sistema de concurs oposició (codi: 2008/P/FC/C/34).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/714


Data del document
:   20-01-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat

RESOLUCIÓ de 20 de gener de 2009, de la Universitat Politècnica de València, per la qual es convoquen proves selectives d'accés al grup C, subgrup C1, sector d'administració especial, especialista tècnic gestor de congressos/esdeveniments, pel sistema de concurs oposició (codi: 2008/P/FC/C/34). [2009/714]  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de la Llei Orgànica 6/2001, de 21 de desembre, d'Universitats, així com la Llei 7/2007, de 12 d'abril, de l'Estatut Bàsic de l'Empleat Públic, el Text Refós de la Llei de la Funció Pública Valenciana, i el Decret 33/1999, de 9 de març, del Govern Valencià, acorda convocar proves d'accés al grup C, subgrup C1, sector d'administració especial, especialista tècnic gestor de congressos/esdeveniments de la Universitat Politècnica de València, d'acord amb les bases següents:  
Primera. Objecte de la convocatòria  
1.1. Aquesta convocatòria té com a objecte la selecció de personal per a cobrir una plaça vacant del grup C, subgrup C1, sector d'administració especial, especialista tècnic gestor de congressos/esdeveniments de la Universitat Politècnica de València, pel torn que a continuació s'indica, i fins a un màxim d'un 10% addicional, de conformitat amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic:  
Torn lliure 1  
Prèviament a la declaració de la superació d'aquestes proves selectives, la Universitat Politècnica de València pot incrementar el nombre de vacants fins a un màxim del 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic.  
El tribunal ha d'establir, per a les persones discapacitades que ho sol·liciten, les adaptacions necessàries per a la realització de les proves. A aquest efecte, les persones interessades han de formular la petició corresponent en la sol·licitud de participació en aquest concurs oposició.  
1.2. La realització d'aquestes proves selectives s'ha d'ajustar al que preveu el Text Refós de la Llei de la Funció Pública Valenciana i la normativa de desenvolupament.  
1.3. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Boletín Oficial del Estado (BOE), i la publicació en el DOCV és la que es pren com a referència als efectes del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el DOCV.  
Segona. Condicions generals dels aspirants  
2.1. Per a ser admès en aquestes proves selectives, les persones aspirants han de reunir els requisits següents:  
a) Tenir la nacionalitat espanyola, o ser nacional dels estats membres de la Unió Europea, els cònjuges dels espanyols i dels nacionals d'altres estats membres de la Unió Europea, qualsevol que en siga la nacionalitat, sempre que no estiguen separats de dret, i els seus descendents i els del cònjuge sempre que no estiguen separats de dret, siguen menors de vint-i-un anys o majors d'aquesta edat dependents.   
Així mateix, s'estén igualment a les persones incloses en l'àmbit d'aplicació dels tractats internacionals signats per la Unió Europea i ratificats per Espanya en què s'aplique la lliure circulació de treballadors.  
b) Tenir complits els 16 anys i no excedir, si pertoca, l'edat màxima de jubilació forçosa.  
c) Estar en possessió del títol que consta en l'annex I, o complir les condicions per a obtenir-lo en la data en què acabe el termini de presentació d'instàncies.  
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.  
e) No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala de funcionari.  
En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, al seu estat, en els mateixos termes, l'accés a l'ocupació pública.  
2.2. Les condicions per a l'admissió a les proves s'han de tenir en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la presa de possessió com a funcionaris de carrera.  
Tercera. Sol·licituds  
3.1. Forma. Les persones que vulguen participar en aquestes proves selectives han de presentar una instància, d'acord amb el model oficial, que ha de ser impresa a través de la pàgina d'Internet, d'accés públic, de la Universitat Politècnica de València ().  
Cada instància té assignat un número de referència identificatiu diferent.  
S'ha de presentar necessàriament un joc de tres còpies impreses per mitjà de la pàgina d'Internet esmentada (còpies per al Registre General, el Servei de Recursos Humans i la persona interessada).  
A les dependències de la Universitat Politècnica de València es posarà a disposició de les persones interessades que ho requerisquen els recursos informàtics suficients per a accedir a aquesta pàgina web, emplenar i imprimir la instància.  
3.2. El termini de presentació de sol·licituds és de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana, i s'ha d'adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o dels estats als quals s'aplique la lliure circulació de treballadors i treballadores. La publicació de la convocatòria en el Boletín Oficial del Estado únicament té caràcter informatiu.  
3.3. La presentació de sol·licituds es pot efectuar al Registre General de la Universitat Politècnica de València, camí de Vera, s/n, CP 46485 València; al Registre de l'Escola Politècnica d'Alcoi, situat a la plaça de Ferrandiz i Carbonell, s/n, d'Alcoi; al Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener.  
En el cas que s'opte per presentar la sol·licitud en una oficina de correus, cal fer-ho sobre obert, perquè la instància siga datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger poden cursar-se, en el termini expressat en la base 3.2, a través de les representacions diplomàtiques o consulars espanyoles corresponents, que les trametran seguidament a l'organisme competent. La persona interessada ha d'adjuntar a aquesta sol·licitud el comprovant bancari d'haver satisfet els drets d'examen.  
3.4. Els drets d'examen són de 14,60 €, que s'han d'ingressar en el compte corrent número 2077 0724 68 1078367694 Taxes, de la Caixa d'Estalvis de València (Bancaixa), en la urbana 724, situada a la Universitat Politècnica de València, camí de Vera, s/n, CP 46112 València.  
El pagament dels drets d'examen es pot fer en efectiu o amb targeta de crèdit.  
En el cas de pagament en efectiu, l'ingrés s'ha d'efectuar mitjançant el rebut emès per l'aplicació d'instàncies en l'adreça d'Internet citada en el punt 3.1.  
El pagament mitjançant targeta de crèdit es realitza en el moment d'emplenar i imprimir la instància a través de l'aplicació esmentada.  
3.5. Estan exemptes del pagament de la taxa d'examen:  
3.5.1. Les persones amb un grau de minusvalidesa igual o superior al 33%, que han d'acompanyar a la sol·licitud amb el certificat acreditatiu d'aquesta condició.  
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagueren rebutjat cap oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional.  
El certificat relatiu a la condició de demandant d'ocupació, amb els requisits assenyalats, se sol·licita en l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita de la persona sol·licitant. Els dos documents s'han d'incloure en la sol·licitud.  
3.6. La falta de justificació de l'abonament dels drets d'examen o de trobar-se'n exempt determina l'exclusió de l'aspirant.  
3.7. En cap cas, la presentació i pagament a les oficines a què es fa referència suposa la substitució del tràmit de presentació de la sol·licitud dins del termini i en la forma escaient.  
Quarta. Admissió d'aspirants  
4.1. En acabar el termini de presentació de sol·licituds, el rector dicta una resolució, que es publica en el DOCV, que conté la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Les persones aspirants poden, en el cas d'error o exclusió, resoldre els defectes en què hagen incorregut en la sol·licitud, o fer les reclamacions que creguen convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i en el supòsit de produir-se'n, per a possibilitar-ne l'esmena dins del termini i en la forma escaient, els aspirants han de comprovar fefaentment no solament que no figuren en la relació provisional d'exclosos, sinó, a més, que els seus noms i dades consten correctament en les pertinents relacions d'admesos.  
4.4. En transcórrer el termini de 10 dies hàbils, havent resolt els defectes, si escau, i vistes les reclamacions que corresponguen, es dicta una resolució que conté la relació definitiva d'admesos i exclosos i, amb almenys una antelació de 15 dies hàbils, la data, el lloc i l'hora de realització i començament dels exercicis, que es publica en el DOCV. Si escau, es publica també l'ordre d'actuació dels aspirants conforme al que disposa la base 7.2.  
4.5. Els errors de fet que s'hi pogueren advertir es poden resoldre en qualsevol moment, d'ofici o a petició de la persona interessada.  
Cinquena. Proves selectives  
5.1. El procediment de selecció es realitza pel sistema de concurs oposició en torn lliure.  
5.1.1. Exercici previ d'acreditació del requisit de coneixements d'idioma anglès.  
Com a fase prèvia a la realització de la fase d'oposició, les persones aspirants han de realitzar, amb caràcter obligatori i eliminatori, una prova de coneixements de l'idioma anglès parlat i escrit, a un nivell equivalent de 4t de l'Escola Oficial d'Idiomes, per a constatar que els candidats presentats compleixen el requisit de l'idioma anglès exigit per a aquest lloc.  
La prova es realitzarà en dues sessions amb el contingut següent:  
 Primera fase. Prova escrita que consistirà en:  
· Exercici d'elecció múltiple de revisió gramatical  
· Redacció d'aproximadament 150/200 paraules sobre un dels dos temes proposats.  
Aquesta fase es valora de 0 a 10 punts, i els candidats han d'obtenir per a superar-la i passar a la segona fase una puntuació mínima de 5 punts.  
Segona fase. Entrevista oral en anglès  
Aquesta fase es valorarà de 0 a 10 punts, i els candidats han d'obtenir per a superar-la una puntuació mínima de 5 punts.  
La valoració final d'aquesta prova prèvia tindrà la qualificació d'apte o no apte. Només poden passar a la fase d'oposició els aspirants que hagen sigut declarats aptes, i els no aptes queden exclosos del concurs oposició.  
5.2. Fase d'oposició. Consta de dos exercicis obligatoris i eliminatoris:  
5.2.1. Primer exercici. Es realitza per escrit i versa sobre els coneixements que s'especifiquen en l'annex I d'aquesta convocatòria.  
Aquest exercici es configura en forma de qüestionari tipus test amb quatre alternatives de resposta, de les quals únicament una és la correcta.   
El tribunal ha de fixar amb l'antelació suficient la durada d'aquest exercici.  
5.2.2. Segon exercici. Consisteix en una prova/exercici pràctic sobre el temari especificat en l'annex I bloc de coneixements específics d'aquesta convocatòria, i funcions a desenvolupar en el lloc de treball.  
El tribunal ha de fixar amb l'antelació suficient la durada d'aquest exercici.  
5.2.3. En tots els exercicis el tribunal ha d'adoptar les mesures necessàries per a garantir l'anonimat en la valoració d'aquests, sempre que ho permeta la tipologia de l'exercici. Seran anul·lats tots els exercicis que tinguen alguna marca que poguera identificar-ne l'autor.  
5.3. Fase de concurs. Es valoren els mèrits acreditats fefaentment pels aspirants que han superat la fase d'oposició conforme al barem que figura en aquesta convocatòria, i l'acreditació documental dels quals s'haja realitzat dins del termini establit amb aquesta finalitat, en la base 6.3 d'aquesta convocatòria.  
La fase de concurs no té caràcter eliminatori. Els punts obtinguts en la fase de concurs únicament se sumen a la puntuació dels aspirants que han superat la fase d'oposició.  
Sisena. Qualificació dels exercicis  
6.1. El primer exercici es puntua de 0 a 30 punts. Cada pregunta resposta erròniament té una penalització d'un terç sobre les correctes, i les respostes en blanc no puntuen. És necessari obtenir un mínim de 15 punts per a superar aquest exercici.  
La fórmula de correcció és la següent:  
A continuació, es configura una relació que s'ordena per puntuació de major a menor amb els aspirants que han superat aquest primer exercici, que es publica en el tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS).  
6.2. El segon exercici es puntua de 0 a 30 punts. S'eliminen les persones aspirants que no arriben a un mínim de 15 punts.  
A continuació, es configura una relació que s'ordena per puntuació de major a menor amb els aspirants que han superat aquest segon exercici, i s'hi suma la nota obtinguda en el primer exercici. Es publica al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS).  
6.3. La qualificació resultant de la totalitat dels exercicis està determinada per la suma de puntuacions obtingudes en cada un.  
Amb el resultat de l'últim exercici de la fase d'oposició, el tribunal exposa al públic la relació d'aspirants per cada torn que, pel fet d'haver superat tots els exercicis eliminatoris, han de passar a la fase de concurs, i els cita perquè en el termini de 10 dies hàbils comptadors a partir de l'endemà de la publicació de les qualificacions presenten la documentació acreditativa dels mèrits i l'experiència previstos en l'annex II, al Registre General de la Universitat Politècnica de València; al Registre de l'Escola Politècnica Superior d'Alcoi, situat a la plaça de Ferrandiz i Carbonell, s/n, d'Alcoi; al Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener.  
Únicament es valoren els mèrits al·legats i acreditats suficientment per les persones interessades i la data d'obtenció dels quals no siga posterior a la data de finalització del termini de presentació d'instàncies prevista en la base 3.2.  
No es valoren els mèrits que no es troben suficientment acreditats, i no s'admet la documentació presentada fora del termini concedit a aquest efecte en aquesta mateixa base 6.3.  
6.4. En acabar el termini de presentació de documentació establit en la base anterior, el tribunal publica al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS), la llista provisional de valoracions de la fase de concurs, i concedeix un termini de deu dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.  
6.5. Una vegada resoltes les possibles al·legacions i esmenes, el tribunal dicta una resolució amb la relació definitiva d'aspirants aprovats.  
Per a la confecció d'aquesta relació, se sumen les qualificacions obtingudes per cada aspirant en la fase d'oposició i en la fase de concurs. A continuació, s'ordenen per ordre de puntuació de major a menor, i la relació s'interromp quan el nombre d'aspirants coincideix amb el nombre de places de treball convocades. Es publica al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS).  
En cas d'empat entre aspirants inclosos en la mateixa relació, l'ordre s'estableix, en primer lloc, atesa la major puntuació obtinguda en el segon exercici i, en segon lloc, si es manté l'empat, la major puntuació obtinguda en el primer exercici. Si persisteix aquest empat, es considera la major puntuació obtinguda en la fase de concurs pel que fa a l'apartat d'experiència professional. En última instància, l'ordre s'estableix per sorteig públic entre aquests.  
En cap cas el tribunal pot declarar que han superat les proves selectives un nombre superior al de llocs de treball convocats, excepte en el que preveu la base 1.1 d'aquesta convocatòria.  
En el cas que el nombre d'aspirants aprovats fóra inferior al de places convocades, les que sobren es declaren desertes.  
6.6. Borsa de treball. Es confeccionarà una borsa de treball amb el personal aspirant que, havent participat en les proves d'accés al grup, sector, cos/escala de la convocatòria, haja aprovat algun exercici de què constitueixen el procés selectiu, segons l'ordre de prioritat que s'obtinga per la puntuació aconseguida, i amb preferència dels que hagen aprovat un nombre més gran d'exercicis, i s'hi suma a aquest efecte la puntuació obtinguda en la fase de concurs.  
Aquesta borsa de treball, inclosa l'ordre de prioritat, es publica en el tauler d'anuncis del PAS, situat a l'edifici de Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS).  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà en el lloc, la data i l'hora que establisca la resolució per la qual s'aprova i es publica en el DOCV la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.  
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici de les persones que compareguen una vegada conclosa la crida dels aspirants convocats.  
En cas de realitzar-se l'exercici en diverses sessions, l'ordre d'intervenció dels aspirants ha de començar per la lletra Z, seguint l'ordre alfabètic de cognoms d'acord amb la Resolució de 23 d'abril de 2008, de la Conselleria de Justícia i Administracions Públiques (DOCV número 5755, de 5 de maig de 2008).  
Les persones aspirants han d'acreditar la seua personalitat amb la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies confrontades d'aquests documents, i també l'exemplar per a la persona interessada de la sol·licitud d'admissió a les proves.  
7.3. En començar les proves, el tribunal ha de fer públic l'anunci de realització de la resta d'exercicis al local on s'ha realitzat l'anterior, al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS), amb una antelació mínima de 48 hores.  
Les valoracions de la fase de concurs es publiquen al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de PAS).  
Els aspirants perden el seu dret si es personen als llocs de realització quan ja s'han iniciat les proves o per inassistència a aquestes, tot i que siga per causes justificades.   
Huitena. Publicitat de les llistes  
El tribunal ha d'elevar al rector les llistes definitives dels aspirants que han superat les proves per ordre de puntuació, per a la inserció en el DOCV.  
Novena. Coneixements de valencià  
9.1. L'acreditació dels coneixements de valencià pels aspirants que han superat les proves selectives, que disposa l'article 9.4 del Text Refós de la Llei de la Funció Pública Valenciana, es pot realitzar mitjançant la presentació d'algun dels documents següents:  
a) Títol de batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de Nivell Mitjà de la Junta Qualificadora de Coneixements del Valencià.  
d) Certificat de Nivell Mitjà de Coneixements de Valencià expedit o homologat pel Gabinet de Normalització Lingüística de la Universitat Politècnica de València.  
9.2. Els qui no puguen acreditar aquests coneixements, conforme al que estableix el punt anterior, han de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats han de remetre al Servei de Recursos Humans d'aquesta Universitat Politècnica, a través del Registre General de la Universitat Politècnica de València, al Registre de l'Escola Politècnica Superior d'Alcoi, situat a la plaça de Ferrandiz i Carbonell, s/n, d'Alcoi; del Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Fotocòpia del DNI, o del document que n'acredite la nacionalitat, o del passaport en el cas dels nacionals dels estats membres de la Unió Europea o dels estats on s'aplique la lliure circulació de treballadors i treballadores, i, si escau, els documents que acrediten el vincle de parentiu i el fet de viure a costa o estar a càrrec del nacional d'un altre estat amb el qual tinga aquest vincle. Així mateix, han de presentar una declaració signada o promesa del fet que no s'està separat de dret del cònjuge i, si escau, del fet que l'aspirant viu a càrrec seu.  
b) Fotocòpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de les titulacions obtingudes a l'estranger, ha d'adjuntar-se la credencial que n'acredite l'homologació.  
c) Declaració jurada o promesa de no haver sigut separat mitjançant expedient disciplinari de qualsevol administració o càrrec públic, ni trobar-se inhabilitat penalment per a l'exercici de les funcions públiques. Els aspirants la nacionalitat dels quals no siga l'espanyola, a més, han d'efectuar la declaració de no estar sotmesos a cap sanció disciplinària o condemna penal que impedisca, al seu estat, l'accés a la funció pública.  
d) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits. Amb aquesta finalitat, els reconeixements es fan a través del Servei Integrat de Prevenció i Salut Laboral de la Universitat Politècnica de València, el qual du a terme el reconeixement mèdic pertinent i expedeix el certificat mèdic corresponent.  
e) Les persones aspirants amb discapacitats han de presentar el certificat de la Conselleria de Benestar Social, o òrgans competents d'altres administracions públiques, que acredite la discapacitat igual o superior al 33%, així com la capacitat per a ocupar les funcions que corresponguen a les vacants oferides.  
10.2. Qui tinga la condició de funcionari públic o de personal laboral al servei de la Universitat Politècnica de València està exempt de justificar les condicions i els requisits que ja tinga anteriorment acreditats davant d'aquesta. En tot cas, han de presentar obligatòriament la documentació prevista en l'apartat d i, si pertoca, la de l'apartat e.  
10.3. Els i les aspirants seleccionats que dins del termini establit en el punt anterior, i excepte casos de força major, no presenten la documentació acreditativa o d'aquesta es dedueix que no tenen algun dels requisits exigits, no poden ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.   
La plaça no ocupada per l'aspirant que no presente la documentació queda vacant.  
Onze. Nomenament de funcionaris  
Conclòs el procés selectiu i transcorregut el termini de presentació de la documentació, les persones que l'han superat seran nomenades funcionàries de carrera mitjançant una resolució que es publicarà en el DOCV, amb l'especificació de la destinació adjudicada, sobre la base de l'ordre de puntuació obtingut pels aspirants i segons la petició de destinació a la vista dels llocs vacants que s'oferisquen.  
El termini de presa de possessió de la destinació adjudicada ha de constar en la resolució assenyalada en el primer paràgraf d'aquestes bases.  
Amb la finalitat d'assegurar la cobertura de les places convocades, quan es produïsquen renúncies dels aspirants seleccionats, abans del nomenament o presa de possessió, el rector pot requerir al tribunal de selecció la relació complementària dels aspirants que seguisquen als proposats, per al possible nomenament com a funcionaris de carrera.  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat Personal, el titular del qual és la Universitat Politècnica de València, per a la gestió de les proves i els concursos convocats per la Universitat i per a la gestió de la borsa de treball que poguera ser constituïda en concloure el procés selectiu.   
12.2. El fitxer personal queda sota la responsabilitat del Rectorat de la Universitat Politècnica de València, al camí de Vera, s/n, DP 46769 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal són tractades amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, DP 46256 València.  
Tretze. Tribunal  
13.1. El tribunal de selecció d'aquestes proves selectives és nomenat pel rector en la resolució que fa pública la relació provisional d'admesos i exclosos, amb una antelació mínima d'un mes a la data del començament de les proves, i ha d'estar compost per:  
· President o presidenta: un vicerector o vicerectora de la Universitat Politècnica de València o persona en qui delegue.  
· Quatre vocals, designats pel rector de la Universitat Politècnica de València, funcionaris de carrera.  
· Un secretari o secretària, funcionari de carrera de la Universitat Politècnica de València, que hi actua amb veu però sense vot.  
Així mateix, es designa un tribunal suplent amb la mateixa composició.  
13.2. El tribunal, per a la realització de les proves, pot designar els col·laboradors, ajudants i assessors especialistes que estime oportuns.  
13.3. Els membres del tribunal i els col·laboradors, ajudants i assessors especialistes han d'abstenir-se i poden ser recusats per les persones interessades quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, han d'abstenir-se els qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal han de reunir els requisits establits en l'article 13.4 del Text Refós de la Llei de la Funció Pública Valenciana i, almenys la meitat més un d'aquests, ha de tenir una titulació corresponent a la mateixa àrea de coneixements que l'exigida per a l'ingrés.  
13.4. El tribunal i els col·laboradors, ajudants i el personal especialista poden exigir dels aspirants, en qualsevol moment, que acrediten la identitat.  
13.5. A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, CP 46033 València.  
13.6. El tribunal té la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.  
El tribunal té la consideració d'òrgan col·legiat de l'administració, i com a tal està sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Catorze. Recursos  
14.1. Contra aquesta convocatòria i les bases, que són definitives en la via administrativa, les persones interessades poden interposar un recurs contenciós administratiu en el termini de dos mesos comptadors a partir de l'endemà de la seua publicació en el DOCV, davant els òrgans de la jurisdicció contenciosa administrativa de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar el recurs de reposició, en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.  
14.2. Contra els actes del tribunal es pot interposar un recurs d'alçada davant el rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 20 de gener de 2009.- EL rector de la Universitat Politècnica de València: Juan Juliá Igual.  
ANNEX I  
Codi del lloc: PF1291  
Denominació del lloc: responsable de l'Oficina de Congressos  
Unitat: Centre de Suport a la Innovació, la Investigació i la Transferència de Tecnologia Centre de destinació: Centre de Suport a la Innovació, la Investigació i la Transferència de Tecnologia  
Localitat: València  
Catalogació del lloc: C1 19 E033  
Titulació: BUP, batxiller superior, formació professional de segon grau, o haver superat la prova d'accés per a majors de 25 anys a la Universitat, o titulació equivalent  
Requisit: Coneixements d'anglès equivalent a 4t curs de l'EOI  
Funcions del lloc:  
Facilitar l'organització de congressos científics a la Universitat Politècnica de València, donant suport al PDI i investigadors en la planificació, la recerca de fonts de finançament i la gestió d'aquests esdeveniments.  
En particular, són funcions del lloc:  
- Coordinar i supervisar el treball del personal assignat a la unitat de categoria inferior.  
- Assessorar en la planificació del congrés. Definir les necessitats i els aspectes a tenir en compte per a donar viabilitat a l'organització de l'esdeveniment.  
- Informar i assessorar sobre els instruments financers, logístics i tècnics necessaris per a l'exercici de l'activitat.  
- Executar els processos administratius lligats a ingressos per assistència a congressos.  
- Formalitzar el tancament comptable corresponent al compte de congressos.  
- Informar i assessorar en l'accés a possibles fonts de finançament públic per a l'organització de congressos científics.  
- Dur a terme el seguiment de les ajudes públiques gestionades.   
- Assessorar i gestionar l'elaboració de propostes d'acords per a la col·laboració d'entitats externes en l'organització de congressos.  
- Gestió i vigilància del compliment de les normes de seguretat i salut, emanades dels òrgans tècnics competents  
- Gestió de residus en l'àmbit del lloc de treball.  
- Participar en els equips o grups de millora que s'establisquen en la unitat per al desenvolupament de plans de millora.  
- Suport a la preparació de la documentació que siga requerida per a la realització de les tasques anteriors.  
- I totes les funcions inherents al lloc de treball d'acord amb la categoria professional en l'àmbit de la Universitat Politècnica de València.  
Temari:  
Apartat 1. Bloc general  
1. La Constitució espanyola de 1978: principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'estat.  
2. L'Estatut d'Autonomia de la Comunitat Valenciana: significat. Les institucions de la Comunitat Valenciana: composició, organització i competències.  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. La Llei Orgànica d'Universitats  
5. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon).  
6. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
7. La Llei de Contractes del Sector Públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.  
8. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta als treballadors i participació d'aquests. Responsabilitats i sancions.  
9. Manual de drets i obligacions del personal de la Universitat Politècnica de València en matèria de seguretat i salut en el treball.  
10. La Llei Orgànica 15/1999, de 13 de desembre, de Protecció de Dades de Caràcter Personal: títol I. Disposicions generals; títol II. Principis de la protecció de dades; títol III. Drets de les persones; títol IV. Capítol I. Fitxers de titularitat pública.  
11. El Pla Estratègic de la Universitat Politècnica de València.  
12. La Llei Orgànica 3/2007, de 22 març, per a la Igualtat Efectiva de Dones i Homes.  
13. La Llei Orgànica 1/2004, 28 de desembre, de Mesures de Protecció Integral contra la Violència de Gènere.  
14. La Llei 4/2007, de la Generalitat, de Coordinació del Sistema Universitari Valencià.  
15. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. De les disposicions i els actes administratius. El procediment administratiu.  
16. L'entorn de treball de Windows. Connexió a la xarxa UPVNET. Internet. Navegació. Recerques d'informació. La pàgina web de la UPV. La intranet. El correu electrònic. El correu web.  
17. La seguretat en els equips informàtics personals. les regles bàsiques de la navegació i el correu segurs. Antivirus i tallafocs.  
18. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
19. Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.  
20. El procés d'implantació del sistema de gestió ambiental a la Universitat Politècnica de València.  
21. Gestió dels residus no perillosos a la Universitat Politècnica de València. Normativa aplicable.  
Apartat 2. Bloc específic  
2.1. Ajudes públiques  
22. Llei General de Subvencions (Llei 38/2003) i Reglament (RD 887/2006). Disposicions generals i procediments de concessió. Procediments de gestió i justificació. El reintegrament de subvencions. El control financer.  
23. Justificació de subvencions. Gastos elegibles. Regles de justificació a la Universitat Politècnica de València. Aprovació i pagament.  
24. Gestió de projectes. Recerca de finançament. Elaboració i tramitació de propostes. Seguiment.   
25. Reglament per a les estructures d'investigació, desenvolupament i innovació a la Universitat Politècnica de València.   
26. Les oficines de transferència de resultats d'investigació. Les xarxes d'OTRI a Espanya i a Europa.  
27. Programes de finançament d'I+D en l'àmbit de la Universitat Politècnica de València per a l'organització de congressos. Tipus d'instruments, característiques principals de les convocatòries i peculiaritats en la gestió.  
28. Programes de finançament d'I+D en l'àmbit regional per a l'organització de congressos. Tipus d'instruments, característiques principals de les convocatòries i peculiaritats en la gestió.  
29. Programes de finançament d'I+D de l'AGE per a l'organització de congressos. Tipus d'instruments, característiques principals de les convocatòries i peculiaritats en la gestió.  
2.2. Bloc organització de congressos  
30. Marc conceptual de l'activitat d'organització d'esdeveniments. Desenvolupament i tendències de futur en l'àmbit nacional i internacional. Definició i classificació d'esdeveniments. Sectors generadors d'esdeveniments.   
31. Els esdeveniments científics. Definició, classificació i característiques específiques. La importància dels congressos científics dins de l'activitat congressual. Gestió i organització d'esdeveniments científics.  
32. Actors implicats en la gestió i organització d'un esdeveniment científic. El paper de l'administració pública com a generadora d'esdeveniments científics les universitats i l'organització d'esdeveniments científics.   
33. Anàlisi de l'oferta de l'activitat de l'organització d'esdeveniments. Impacte socioeconòmic de les diverses tipologies d'esdeveniments i distribució de la despesa.  
34. Anàlisi de la demanda. Estudi del comportament de l'assistent potencial a un esdeveniment. Tècniques de caracterització de la demanda. Necessitats i expectatives del congressista.  
35. Política de promoció i comercialització de destinació com a seu per a l'organització d'esdeveniments. La gestió de les entitats Convention Bureaux. Factors clau d'èxit perquè una ciutat es convertisca en seu per a la celebració d'esdeveniments.   
36. La importància de l'activitat congressual a la ciutat de València. El paper de València Convention Bureau. Rellevància dels esdeveniments científics en l'activitat generada en la ciutat.  
37. Equipament i seus per a la celebració d'esdeveniments. Tipologies. Característiques específiques. Gestió dels espais. Serveis complementaris per a l'organització d'esdeveniments.  
38. Projecte de planificació d'un esdeveniment. Definició de l'esdeveniment. Assignació de recursos. Desenvolupament d'un pla d'acció i cronograma: estructura, desenvolupament. execució i postesdeveniment.   
39. Col·laboracions d'entitats públiques i privades en l'organització d'esdeveniments científics. Tipologies (gestió de mecenatge -convenis col·laboració empresarial-, patrocini publicitari -Llei de Publicitat-, expositors).   
40. Entitats vinculades a l'organització de congressos. Organismes governamentals. Els professionals OPC. Les associacions professionals. Gestió dels proveïdors de serveis.  
41. Fonts de finançament d'un congrés científic. Tipus de recursos. Definició i gestió específica de cada un d'aquests.   
42. Comunicació i esdeveniments. Gestió de la comunicació en esdeveniments institucionals. La importància de la imatge corporativa. Manual d'identitat corporativa de la UPV.  
43. Difusió d'un esdeveniment. Eines de comunicació. Pla de comunicació aplicat a un esdeveniment. El cas d'esdeveniments científics.   
44. Les noves tecnologies aplicades als esdeveniments. Aplicacions i bases de dades de gestió. Disseny i continguts bàsics d'una web congressual. Gestió d'inscripcions. Gestió de la convocatòria de comunicacions (call for papers).  
45. El pressupost de l'esdeveniment. Determinació dels ingressos i les despeses. Estimació de recursos. Adjudicació i contractacions. Liquidació econòmica i tancament econòmic.   
46. La gestió operativa d'un esdeveniment científic. Planificació, estructura, fases de desplegament i execució. El programa científic. Els diferents comitès. Les diferents secretaries. Tipus, funcions i composició.  
47. Procés d'inscripció a un congrés. Gestió d'ingressos. Execució dels processos administratius lligats a ingressos per assistència a congressos.  
48. La gestió operativa d'un esdeveniment científic. El congrés in situ. Estructura i organització de registre d'assistents. Secretaria i lliurament de documentació. El postesdeveniment.  
49. Factors clau d'èxit per a l'adequada organització d'un congrés científic. La importància d'una gestió de qualitat del servei.  
50. Gestió d'aspectes tècnics i logístics per a l'exercici de l'activitat congressual en l'entorn Universitat Politècnica de València. Infraestructura, serveis vinculats i proveïdors.  
51. El protocol i la seua aplicació a esdeveniments. Normativa del protocol a Espanya. Tipologies de protocol. Normes bàsiques del protocol en l'organització d'esdeveniments. El protocol en l'entorn de la universitat.  
Enllaços d'interès:  
; ; ; .  
ANNEX II  
BAREM  
Experiència professional: es valora fins a un màxim de 4 anys i 24 punts l'experiència professional en llocs de treball corresponents a la mateixa categoria, grup i subgrup de les vacants especificades en aquesta convocatòria. Es prorrategen proporcionalment els mesos complets, sense considerar els períodes inferiors a un mes, conforme a l'escala següent:  
Per serveis prestats amb contracte laboral o com a funcionari en l'àmbit de la Universitat Politècnica de València.  
  
\* \* \* \* \*  
  
Per serveis prestats amb contracte laboral o com a funcionari en l'àmbit d'altres universitats públiques diferents de la Universitat Politècnica de València.  
Per serveis prestats amb contracte laboral o com a funcionari en l'àmbit de qualsevol altra administració pública.  
Per serveis prestats amb contracte laboral en el sector privat.  
Únicament es considera acreditada aquesta experiència professional si s'aporta un certificat oficial de períodes de cotització en el règim general de la seguretat social o en algun dels règims especials dins del grup de cotització de la categoria i el grup esmentats en l'apartat 1.1 d'aquesta convocatòria, juntament amb els contractes de treball; els nomenaments de personal funcionari interí o les nòmines que acrediten la relació contractual i la categoria professional.  
En el cas dels empleats públics, s'admet a aquest efecte el certificat de serveis prestats on consten les dades anteriors (grup professional i categoria professional, com també períodes de contractació o nomenaments) expedit per l'òrgan competent.  
Cursos de formació i perfeccionament: es valoren fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.   
La valoració s'efectua conforme al barem següent, sense que es consideren els cursos fins a 09.00 hores i, en cas que n'hi haja dos o més amb el mateix contingut, només es considera el de més durada:  
Nre. d'hores Puntuació total  
De 10 a 14 0,40  
De 15 a 19 1,00  
De 20 a 29 1,60  
De 30 a 49 2,00  
De 50 a 74 2,40  
75 o més hores 3,00  
Només es valoren aquests cursos si han estat impartits per centres oficialment reconeguts o si estan homologats per un organisme públic competent en el marc de programes de formació contínua, de formació ocupacional o de formació d'empleats públics, i l'aspirant ha d'acreditar-ho.  
A aquest efecte, es consideren els cursos de formació contínua impartits per les organitzacions sindicals i que es troben inclosos dins dels respectius acords amb l'administració.  
En cap cas es puntuaran en aquest apartat els cursos de valencià i d'idiomes, ni els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos   
  
\* \* \* \* \*  
  
  
selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Titulacions acadèmiques: es valora una titulació acadèmica oficial de nivell superior a les especificades en l'annex I, amb 1,50 punts.   
Coneixement de valencià: es valora fins a un màxim de 4 punts, sempre que s'acredite estar en possessió del pertinent certificat o l'homologació expedit pel Gabinet de Normalització Lingüística de la Universitat Politècnica de València o la Junta Qualificadora de Coneixements del Valencià, conformement a l'escala que a continuació s'indica, i es valora, en cas d'estar en possessió de dos o més nivells, únicament el de major nivell:  
Per a llocs dels subgrups A1 i A2  
Elemental 1,50 punts  
Mitjà 3,00 punts  
Superior 4,00 punts  
   
Per a llocs dels subgrups C1 i C2  
Oral 1,50 punts  
Elemental 3,00 punts  
Mitjà 4,00 punts  
Superior 4,00 punts  
Altres mèrits: es valora fins a un màxim de 2,5 punts  
Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola, que s'acredita documentalment mitjançant certificats expedits per l'Escola Oficial d'Idiomes, segons els nivells especificats. En el cas que en un mateix idioma comunitari s'haja superat tant el tercer curs com el cinquè, només es computa aquest últim.  
Per a la valoració dels idiomes comunitaris, en cap cas es consideren els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i d'estudis universitaris de qualsevol nivell.  
Així mateix, i en el supòsit de cursos impartits, aquests es valoren una sola vegada i no són susceptibles de ser valorades successives edicions d'un mateix curs o amb el mateix contingut. En aquest cas es valora el curs impartit de major durada.